CELEX: 22006D0143
Language: el
Date: 2006-12-08 00:00:00
Title: Απόφαση της Μεικτής Επιτροπής του ΕΟX αριθ. 143/2006, της 8ης Δεκεμβρίου 2006 , για τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

29.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/9
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   αριθ. 143/2006
   της 8ης Δεκεμβρίου 2006
   για τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση αριθ. 108/2006 της Μεικτής Επιτροπής του ΕΟΧ, της 22ας Σεπτεμβρίου 2006 (1).
            
         
               (2)
            
            
               Ο κανονισμός (ΕΚ) αριθ. 217/2006 της Επιτροπής, της 8ης Φεβρουαρίου 2006, για τη θέσπιση κανόνων εφαρμογής των οδηγιών 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ του Συμβουλίου όσον αφορά την εξουσιοδότηση των κρατών μελών να επιτρέπουν προσωρινά την εμπορία σπόρων προς σπορά που δεν ικανοποιούν τις ελάχιστες απαιτήσεις βλαστικής ικανότητας (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2006/47/ΕΚ της Επιτροπής, της 23ης Μαΐου 2006, περί καθορισμού των ιδιαιτέρων προϋποθέσεων ως προς την παρουσία της Avena fatua στους σπόρους προς σπορά σιτηρών (3) πρέπει να ενσωματωθεί στη συμφωνία.
            
         
               (4)
            
            
               Η οδηγία 2006/55/ΕΚ της Επιτροπής, της 12ης Ιουνίου 2006, που τροποποιεί το παράρτημα III της οδηγίας 66/402/ΕΟΚ του Συμβουλίου σε ό,τι αφορά το μέγιστο βάρος των σπορομερίδων (4) πρέπει να ενσωματωθεί στη συμφωνία.
            
         
               (5)
            
            
               Η οδηγία 2006/47/ΕΚ καταργεί την οδηγία 74/268/ΕΟΚ της Επιτροπής (5), που είχε ενσωματωθεί στη συμφωνία και που πρέπει, συνεπώς, να διαγραφεί δυνάμει της συμφωνίας,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο III του παραρτήματος Ι της συμφωνίας τροποποιείται ως εξής:
   
               1.
            
            
               Η ακόλουθη περίπτωση προστίθεται στο σημείο 3 του μέρους 1 (οδηγία 66/402/ΕΟΚ του Συμβουλίου):
               
                           «—
                        
                        
                           
                              32006 L 0055: οδηγία 2006/55/ΕΚ της Επιτροπής της 12ης Ιουνίου 2006 (ΕΕ L 159 της 13.6.2006, σ. 13)».
                        
                     
         
               2.
            
            
               Μετά από το σημείο 44 του μέρους 2 (απόφαση 2005/947/ΕΚ της Επιτροπής), παρεμβάλλονται τα ακόλουθα σημεία:
               
                           «45.
                        
                        
                           
                              32006 R 0217: κανονισμός (ΕΚ) αριθ. 217/2006 της Επιτροπής, της 8ης Φεβρουαρίου 2006, για τη θέσπιση κανόνων εφαρμογής των οδηγιών 66/401/ΕΟΚ, 66/402/ΕΟΚ, 2002/54/ΕΚ, 2002/55/ΕΚ και 2002/57/ΕΚ του Συμβουλίου όσον αφορά την εξουσιοδότηση των κρατών μελών να επιτρέπουν προσωρινά την εμπορία σπόρων προς σπορά που δεν ικανοποιούν τις ελάχιστες απαιτήσεις βλαστικής ικανότητας (ΕΕ L 38 της 9.2.2006, σ. 17).
                        
                     
                           46.
                        
                        
                           
                              32006 L 0047: οδηγία 2006/47/ΕΚ της Επιτροπής, της 23ης Μαΐου 2006, περί καθορισμού των ιδιαιτέρων προϋποθέσεων ως προς την παρουσία της Avena fatua στους σπόρους προς σπορά σιτηρών (ΕΕ L 136 της 24.5.2006, σ. 18)».
                        
                     
         
               3.
            
            
               Το κείμενο του σημείου 9 (οδηγία 74/268/ΕΟΚ της Επιτροπής) στο μέρος 1 διαγράφεται.
            
         Άρθρο 2
   Τα κείμενα του κανονισμού (ΕΚ) αριθ. 217/2006 και των οδηγιών 2006/47/ΕΚ και 2006/55/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Δεκεμβρίου 2006, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Δεκεμβρίου 2006.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 333 της 30.11.2006, σ. 23.
   
      (2)  ΕΕ L 38 της 9.2.2006, σ. 17.
   
      (3)  ΕΕ L 136 της 24.5.2006, σ. 18.
   
      (4)  ΕΕ L 159 της 13.6.2006, σ. 13.
   
      (5)  ΕΕ L 141 της 24.5.1974, σ. 19.
   
      (6)  Δεν έχουν αναφερθεί συνταγματικές απαιτήσεις.